标题：833年
中国纪年
833年，唐文宗元圣昭献孝皇帝太和七年
历史大事
幽州进奏官徐迪侮慢朝廷
太和七年（八三三）二月五日，加幽州（今北京）节度使、检校工部尚书杨志诚检校吏部尚书。进奏官徐迪面见宰相，称军中不知朝廷之制，唯知尚书改仆射为迁官，不知工部改吏部为升级，朝廷遣使前往幽州宣诏，恐拘留不得出。迪辞气骄横，而宰相不以为意。
李德裕拜相
太和六年（八三二）十二月，西川节度使李德裕入朝为兵部尚书。七年二月廿八日，拜同平章事。时给事中杨虞卿与其表兄中书舍人汝士、弟户部郎中汉公、中书舍人张元夫、给事中萧浣等结交，依附权贵，挠乱朝政，为士人求官或科第中举，无不如愿，文宗闻而厌恶。及德裕拜相入谢，与之论朋党之事，德裕以为，方今朝官三分之一为朋党，借此排挤不附于己者。左散骑常侍张仲方曾驳议德裕父李吉甫谥号，及德裕为相，仲方称病不出。三月五日，以仲方为太子宾客，分司东都。廿三日，出杨虞卿为常州刺史，张元夫为汝州刺史，萧浣为郑州刺史。
李宗闵出为山南西道节度使
太和五年（八三0），李宗闵、牛僧孺并为宰相，主持朝政，恶翰林侍讲学士郑覃与李德裕相交，并在禁中数言朝政得失，奏罢覃为工部尚书。六年十二月，李德裕由西川节度使召入朝拜相。七年六月，奏请以郑覃为御史大夫，诏令自禁中宣出，未经中书门下。李宗闵大为不满，言于枢密使崔潭峻，以为朝廷命官皆由内廷宣出，何用中书？十九日，文宗以李宗闵带同平章事，出为山南西（今陕西汉中）节度使。
以郑注为右神策判官
前邠宁（今陕西彬县）行军司马郑注依倚右神策军中尉王守澄，权势熏灼，文宗深为厌恶。太和七年（八三三）九月十三日，侍御史李款弹劾郑注内通宦官，外结朝臣，收取贿赂，窃权干政，人不敢言，道路以目，请交付法司治罪。时左神策军中尉韦元素、枢密使杨承和、王践言亦皆厌恶郑注。王守澄将郑注匿藏于右神策军中。左神策军将李弘楚建议韦元素诈称有病，召郑注医治，约定届时由韦元素举目示意，弘楚即擒出杖杀，以为国除奸。弘楚以为韦元素有拥戴文宗之功，加之枢密使杨承和、王践言必然相助，文宗不会怪罪。元韦赞同此计，因召郑注。不料郑注来后，阿谀奉承，善言巧辞，元韦听而忘倦，不知不觉与其握手言好，弘楚几次欲下手擒注，元素不理，厚赐金帛而遣注还。弘楚怒言：“中尉失今日擒注之机，必不免他日之祸！”因辞军职而去。时王涯拜相，得郑注之助，且畏王守澄权势，遂压置李款弹劾奏文。王守澄言于文宗，请释注之罪，以注为侍御史，充右神策军判官。朝野闻之，无不骇叹。
路隋等奏请以文宗生日为庆成节
太和七年（八三三）十月十日，值文宗生日，召僧徒、道士于麟德殿讲论。次日，文宗临御延英殿，宰相路随等奏，以为皇上生日设置斋会，以求祈祷，然非中国之法。开元十七年（七二九）宰相张说等奏请以玄宗生日为千秋节，内外宴乐，庆祝皇朝繁荣昌盛，颇为得体。文宗深以为然。路随等因奏请以文宗生日为庆成节。文宗准奏。
置银川监牧
太和七年（八三三）十一月三十日，度支盐铁使奏称，银州（今陕西榆林鱼河堡）水甘草丰，请诏刺史刘源买马三千匹，置银川监牧，以源为监牧使。文宗准奏。至开成二年（八三七），刘源奏称银川监牧已有马七千匹，其水草乏时，则徙牧绥州（今陕西绥德）。今绥州南二百里处、四面险峻，吐蕃、回纥等入犯路途不通，如以数十人防守，畜牧必无它患。朝廷因以绥州隶属银川监牧。
裴度奏罢临汉监牧
太和七年（八三三）正月六日，襄阳节度使裴度奏称管内临汉监牧马数少，虚废民田，请罢停。临汉监牧置于元和十四年（八一九），马三千二百匹，废百姓田四百余顷。文宗准奏。
刘从谏加同平章事
太和六年（八三二）十二月廿九日，昭义（今山西长治）节度使刘从谏入朝，欲请移镇，表明忠义。七年正月六日，诏加从谏同平章事，遣其归镇。从谏见朝廷事权不一，士大夫请托贿赂公行，心轻朝廷。归镇后，日益骄恣跋扈。
杨志诚拘留官告使魏宝义等
太和七年（八三三）二月五日，诏加幽州节度使、检校工部尚书杨志诚检校吏部尚书。杨志诚怨朝廷未加己仆射，因留官告使魏宝义、春衣使焦奉鸾、送奚·契丹使尹士恭。三月七日，遣牙将王文颖来朝谢恩并让官。九日，朝廷复以检校吏部尚书告身及批答赐王文颖，文颖不受，离京返回。朝廷不得已，八月十九日，诏加杨志诚检校右仆射，另遣专使赴幽州慰喻。
窦易直卒
窦易直，字宗玄，京兆始平（今陕西兴平南）人。明经及第，补秘书省校书郎，授蓝田（今陕西）尉。累迁吏部郎中。元和六年（八一一），迁御史中丞。八年九月，出任陕虢（今河南陕县）观察使。八为京兆尹，按问万年尉韩晤奸赃不实，贬金州（今陕西安康）刺史。十三年六月，迁宣歙（今安徽宣城）观察使。长庆二年（八二二），平定大将王国清作乱，入朝为吏部侍郎，迁御史大夫、判度支。四年五月，拜同平章事。太和二年（八二八）十月罢相，历山南东（今湖北襄樊）节度使。移镇凤翔。七年（八三三）以病卒。
温造奏修古秦渠枋口堰
太和七年（八三三）六月廿三日，河阳（今河南沁阳）节度使温造奏称，当道征发百姓四万人，疏浚怀州古秦渠枋口堰，可灌溉济源（今河南）、河内（今河南沁阳）、温（今河南）、武陟（今河南）四县田五千余顷。
王涯拜相
太和七年（八三三）七月十七日，以右仆射王涯同平章事，兼度支、盐铁转运使。此为甘露之变张本。
宋申锡卒
太和七年（八三三）七月三十日，左降官开州（今四川开县）司马宋申锡卒。宋申锡，字庆臣。少孤贫好学，登进士，授秘书省校书郎。累迁藩镇使府僚佐。长庆元年（八二一），拜监察御史。迁起居舍人。宝历二年（八二六），转礼部员外郎、翰林侍讲学士。太和二年（八二八），拜中书舍人，仍为翰林学士。文宗与申锡密议诛除宦官，因拜尚书右丞、同平章事，后因计谋被京兆尹王墦泄露，神策中尉王守澄等诬告申锡欲立漳王谋反，文宗信之。五年二月，贬开州司马。卒于贬所。开成元年（八三六）七月，宰相李石奏复其官爵。
杨元卿卒
太和七年（八三三）八月十日，太子太保杨元卿卒。杨元卿，少孤，慷慨有才略，人称狂生。初入淮西幕府，累迁监察里行。元和（八0六—八二0）中屡入京上奏，颇为宰相李吉甫所重，元卿因密归朝廷。元和九年，吴元济擅为留后，元卿劝元济散财赐赏将士以困其财，伪入京上奏，言淮西虚实。其妻及四子皆被害，诏授元卿岳王府司马，后因奏事不合朝旨，转左金吾卫将军。长庆（八二一—八二四）初，迁泾原（今甘肃泾川）节度使，置屯田五千顷，遏制吐蕃有功。宝历二年（八二六），移为河阳（今河南沁阳）节度使，进奉营田粟麦二十万石。太和五年，迁宣武（今河南开封）节度使。卒年七十岁。
王守澄荐郑注为文宗治病
太和七年（八三三）十二月十八日，文宗始得风疾，不能言语。右神策中尉王守澄推荐昭义行军司马郑注擅长医术。文宗召郑注来京，饮用其药，颇有灵验，遂宠任郑注。
王承元卒
王承元，原成德（今河北正定）节度使王承宗之弟。元和十五年（八二0）冬，承宗卒，军中欲以承元袭位，承元说服诸将，以成德归顺朝廷，诏授承元检校工部尚书、义成（今河南滑县）节度使，时年十八岁。长庆二年（八二二）三月，改凤翔节度使，筑临汧城，防制吐蕃。太和五年（八三一），移镇平卢。平卢自元和十四年李师道覆灭后，一直未行朝廷榷盐法，承元始请榷盐，归于朝廷度支，由此天平、泰宁两道，亦皆行榷盐。太和七年（八三三）卒，年三十三岁。
李德裕奏进士停试诗赋
文宗对近年士大夫不通经学颇不满。太和七年（八三三）七月，宰相李德裕奏请按代宗朝宰相杨绾建议，进士考试停试诗赋，专考策论。八月七日，文宗御宣政殿册命太子，诏自明年以后，进士考试先试帖经，略问大义，取精通经义者中第。
刑部进《新编格后敕》
太和七年（八三三）十二月十七日，刑部上奏，奉敕详定前大理丞谢登《新编格后敕》六十卷，去繁举要，分门别类，删为五十卷，请宣诏颁行。文宗准奏。
杜牧作《罪言》、《战论》、《守论》
太和七年（八三三），杜牧愤河朔三镇桀傲不驯，而朝廷行姑息之政，因作《罪言》、《战论》、《守论》等文，论河朔割据跋扈之由，朝廷用兵讨伐屡屡失利之弊，指斥姑息苟且之政，主张审时度势，坚决伐叛。杜牧又作《原十六卫》，为《孙子》作注及序，认为应当恢复府兵制度，选拔兼备文武之材主持朝政，重振大唐统一昌盛的局面。
史料记载
文宗元圣昭献孝皇帝上之下太和七年（癸丑，公元八三三年） 
春，正月，甲午，加昭义节度使刘从谏同平章事，遣归镇。初，从谏以忠义自任，入朝，欲请他镇。既至，见朝廷事柄不一，又士大夫多请托，心轻朝廷，故归而益骄。徐州承王智兴之后，士卒骄悖，节度使高瑀不能制，上以为忧。甲寅，以岭南节度使崔珙为武宁节度使。珙至镇，宽猛适宜，徐人安之。珙，琯之弟也。 
二月，癸亥，加卢龙节度使、检校工部尚书杨志诚检校吏部尚书。进奏官徐迪诣宰相言：“军中不识朝廷之制，唯知尚书改仆射为迁，不知工部改吏部为美，敕使往，恐不得出。”辞气甚慢，宰相不以为意。 
丙戌，以兵部尚书李德裕同平章事。德裕入谢，上与之论朋党事，对曰：“方今朝士三分之一为朋党。”时给事中杨虞卿与从兄中书舍人汝士、弟户部郎中汉公、中书舍人张元夫、给事中萧澣等善交结，依附权要，上干执政，下挠有司，为士人求官及科第，无不如志，上闻而恶之，故与德裕言首及之。德裕因得以排其所不悦者。初，左散骑常侍张仲方尝驳李吉甫谥，及德裕为相，仲方称疾不出。三月，壬辰，以仲方为宾客分司。 
杨志诚怒不得仆射，留官告使魏宝义并春衣使焦奉鸾、送奚、契丹使尹士恭。甲午，遣牙将王文颖来谢恩并让官。丙申，复以告身并批答赐之，文颖不受而去。 
和王绮薨。 
庚戌，以杨虞卿为常州刺史，张元夫为汝州刺史。它日，上复言及朋党，李宗闵曰：“臣素知之，故虞卿辈臣皆不与美官。”李德裕曰：“给、舍非美官而何！”宗闵失色。丁巳，以萧浣为郑州刺史。 
夏，四月，丙戌，册回鹘新可汗为爱登里啰汩没密施合句禄毘伽彰信可汗。 
六月，乙巳，以山南西道节度使李载义为河东节度使。先是，回鹘每入贡，所过暴掠，州县不敢诘，但严兵防卫而已。载义至镇，回鹘使者李畅入贡，载义谓之曰：“可汗遣将军入贡，以固舅甥之好，非遣将军陵践上国也。将军不戢部曲，使为侵盗。载义亦得杀之，勿谓中国之法可忽也。”于是悉罢防卫兵，但使二卒守其门。畅畏服，不敢犯令。 
壬申，以工部尚书郑覃为御史大夫。初，李宗闵恶覃在禁中数言事，奏罢其侍讲。上从容谓宰相曰：“殷侑经术颇似郑覃。”宗闵对曰：“覃、侑经术诚可尚，然论议不足听。”李德裕曰：“覃、侑议论，他人不欲闻，惟陛下欲闻之。”后旬日，宣出，除覃御史大夫。宗闵谓枢密使崔潭峻曰：“事一切宣出，安用中书！”谭峻曰：“八年天子，听其自行事亦可矣！”宗闵愀然而止。 
乙亥，以中书侍郎、同平章事李宗闵同平章事、充山南西道节度使。 
秋，七月，壬寅，以右仆射王涯同平章事、兼度支、盐铁转运使。宣武节度使杨元卿有疾，朝廷议除代，李德裕请徙刘从谏于宣武，因拔出上党，不使与山东连结。上以为未可。癸丑，以左仆射李程为宣武节度使。 
上患近世文士不通经术，李德裕请依杨绾议，进士试论议，不试诗赋。德裕又言：“昔玄宗以临淄王定内难，自是疑忌宗室，不令出阁。天下议皆以为幽闭骨肉，亏伤人伦。向使天宝之末、建中这初，宗室散处方州，虽未能安定王室，尚可各全其生。所以悉为安禄山、朱泚所鱼肉者，由聚于一宫故也。陛下诚因册太子，制书听宗室年高属疏者出阁，且除诸州上佐，使携其男女出外婚嫁。此则百年弊法，一旦因陛下去之，海内孰不欣悦！”上曰：“兹事朕久知其不可，方今诸王岂无贤才，无所施耳！”八月，庚寅，册命太子，因下制：诸王自今以次出阁，授紧、望州刺史、上佐；十六宅县主，以时出适；进士停试诗赋。诸王出阁，竟以议所除官不决而罢。 
壬寅，加幽州节度使杨志诚检校右仆射，仍别遣使慰谕之。 
杜牧愤河朔三镇之桀骜，而朝廷议者专事姑息，乃作书，名曰《罪言》，大略以为：“国家自天宝盗起，河北百馀城不得尺寸，人望之若回鹘、吐蕃，无敢窥者。齐、梁、蔡被其风流，因亦为寇。未尝五年间不战，焦焦然七十馀年矣。今上策莫如先自治，中策莫如取魏，最下策为浪战，不计地势，不审攻守是也。”又伤府兵废坏，作《原十六卫》，以为：“国家始踵隋制，开十六卫，自今观之，设官言无谓者，其十六卫乎！本原事迹，其实天下之大命也。贞观中，内以十六卫蓄养武臣，外开折冲、果毅府五百七十四，以储兵伍；有事则戎臣提兵居外，无事则放兵居内。其居内也，富贵恩泽以奉养其身，所部之兵散舍诸府。上府不越千二百人，三时耕稼，一时治武，籍藏将府，伍散田亩，力解势破，人人自爱，虽有蚩尤为帅，亦不可使为乱耳。及其居外也，缘部之兵被檄乃来，斧钺在前，爵赏在后，飘暴交捽，岂暇异略！虽有蚩尤为帅，亦无能为叛也。自贞观至于开元百三十年间，戎臣兵伍未始逆篡，此大圣人所以能柄统轻重，制鄣表里，圣算神术也。至于开元末，愚儒奏章曰：‘天下文胜矣，请罢府兵。’武夫奏章曰：‘天下力强矣，请搏四夷。’于是府兵内铲，边兵外作，戎臣兵伍，湍奔矢往，内无一人矣。尾大中干，成燕偏重，而天下掀然，根萌烬燃，七圣旰食，求欲除之且不能也。由此观之，戎臣兵伍，岂可一日使出落铃键哉！然为国者不能无兵，居外则叛，居内则篡。使外不叛，内不篡，古今已还，法术最长，其置府立卫乎！近代已来，于其将也，弊复为甚，率皆市儿辈多赍金玉、负倚幽阴、折券交货所能致也。绝不识父兄礼义之教，复无慷慨感概之气。百城千里，一朝得之，其强杰愎勃者则挠削法制，不使缚己，斩族忠良，不使违己，力壹势便，罔不为寇。其阴泥巧狡者，亦能家算口敛，委于邪幸，由卿市公，去郡得都，四履所治，指为别馆。或一夫不幸而寿，则戛割生人，略币天下。是以天下兵乱不息，齐人干耗，靡不由是矣。呜呼！文皇帝十六卫之旨，其谁原而复之乎！”又作《战论》，以为：“河北视天下，犹珠玑也；天下视河北，犹四支也。河北气俗浑厚，果于战耕，加以土息健马，便于驰敌，是以出则胜，处则饶，不窥天下之产，自可封殖。亦犹大农之家，不待珠玑然后以为富也。国家无河北，则精甲、锐卒、利刀、良弓、健马无有也，是一支，兵去矣。河东、盟津、滑台、大梁、彭城、东平，尽宿厚兵以塞虏冲，不可它使，是二支，兵去矣。六镇之师，厥数三亿，低首仰给，横拱不为，则沿淮已北，循河之南，东尽海，西叩洛，赤地尽取，才能应费，是三支，财去矣。咸阳西北，戎夷大屯，尽铲吴、越、荆、楚之饶以啖兵戍，是四支，财去矣。天下四支尽解，头腹兀然，其能以是久为安乎！今者诚能治其五败，则一战可定，四支可生。夫天下无事之时，殿寄大臣偷安奉私，战士离落，兵甲钝弊，是不蒐练之过，其败一也。百人荷戈，仰食县官，则挟千夫之名，大将小裨，操其馀赢，以虏壮为幸，以师老为娱，是执兵者常少，糜食常多，此不责实料食之过，其败二也。战小胜则张皇其功，奔走献状以邀上赏，或一日再赐，或一月累封，凯还未歌，书品已崇，爵命极矣，田宫广矣，金缯溢矣，子孙官矣，焉肯搜奇出死，勤于我矣！此厚赏之过，其败三也。多丧兵士，颠翻大都，则跳身而来，刺邦而去。回视刀锯，气色甚安，一岁未更，旋已立于坛墀之上矣，此轻罚之过，其败四也。大将兵柄不得专，恩臣、敕使迭来挥之，堂然将陈，殷然将鼓，一则曰必为偃月，一则曰必为鱼丽，三军万夫，环旋翔羊愰骇之间，虏骑乘之，遂取吾之鼓旗，此不专任责成之过，其败五也。今者诚欲调持干戈，洒扫垢污，以为万世安，而乃踵前非，是不可为也。”又作《守论》，以为：“今之议者咸曰：夫倔强之徒，吾以良将劲兵为衔策，高位美爵充饱其肠，安而不挠，外而不拘，亦犹豢扰虎狼而不指其心，则忿气不萌。此大历、贞元所以守邦也，亦何必疾战，焚煎吾民，然后以为快也！愚曰：大历、贞元之间，适以此为祸也。当是之时，有城数十，千百卒夫，则朝廷别待之，贷以法度。于是乎阔视大言，自树一家，破制削法，角为尊奢，天子养威而不问，有司守恬而不呵。王侯通爵，越禄受之；觐聘不来，几杖扶之；逆息虏胤，皇子嫔之；装缘采饰，无不备之。是以地益广，兵益强，僭拟益甚，侈心益昌。于是土田名器，分划殆尽，而贼夫贪心，未及畔岸，遂有淫名越号，或帝或王，盟诅自立，恬淡不畏，走兵四略以饱其志者也。是以赵、魏、燕、齐卓起大唱，梁、蔡、吴、蜀蹑而和之；其馀混冫项轩嚣，欲相效者，往往而是。运遭孝武，宵旰不忘，前英后杰，夕思朝议，故能大者诛锄，小者惠来。不然，周、秦之郊，几为猎哉！大抵生人油然多欲，欲而不得则怒，怒则争乱随之，是以教笞于家，刑罚于国，征伐于天下，此所以裁其欲而塞其争也。大历、贞元之间，尽反此道，提区区之有而塞无涯之争，是以首尾指支，几不能相运掉也。今者不知非此，而反用以为经。愚见为盗者非止于河北而已，呜呼！大历、贞元守邦之术，永戒之哉！” 
又注《孙子》，为之序，以为：“兵者，刑也；刑者，政事也；为夫子之徒，实仲由、冉有之事也。不知自何代何人分为二道曰文、武，离而俱行，因使缙绅之士不敢言兵，或耻言之；苟有言者，世以为粗暴异人，人不比数。呜呼！亡失根本，斯最为甚！《礼》曰：‘四郊多垒，此卿大夫之辱也。’历观自古，树立其国，灭亡其国，未始不由兵也。主兵者必圣贤、材能、多闻博识之士乃能有功，议于廊庙之上，兵形已成，然后付之于将。汉祖言‘指踪者人也，获兔者犬也’，此其是也。彼为相者曰：“兵非吾事，吾不当知。’君子曰：“勿居其位可也！” 
前邠宁行军司马郑注，依倚王守澄，权势熏灼，上深恶之。九月，丙寅，侍御史李款阁内奏弹注：“内通敕使，外连朝士，两地往来，卜射财贿，昼伏夜动，干窃化权，人不敢言，道路以目。请付法司。”旬日之间，章数十上。守澄匿注于右军，左军中尉韦元素、枢密使杨承和、王践言皆恶注。左军将李弘楚说元素曰：郑注奸猾无双，卵鷇不除，使成羽翼，必为国患。今因御史所劾匿军中，弘楚请以中尉意，诈为有疾，召使治之，来则中尉延与坐，弘楚侍侧，伺中尉举目，擒出杖杀之。中尉因见上叩头请罪，具言其奸，杨、王必助中尉进言。况中尉有翼戴之功，岂以除奸而获罪乎！”元素以为然，召之。注至，蠖屈鼠伏，佞辞泉涌。元素不觉执手款曲，谛听忘倦。弘楚诇伺往复再三，元素不顾，以金帛厚遗注而遣之。弘楚怒曰：“中尉失今日之断，必不免它日之祸矣！”因解军职去。顷之，疽发背卒。王涯之为相，注有力焉，且畏王守澄，遂寝李款之奏。守澄言注于上而释之，寻奏为侍御史，充右神策判官，朝野骇叹。 
甲寅，以前忠武节度使王智兴为河中节度使。 
群臣以上即位八年，未受尊号。冬，十二月，甲午，上尊号曰太和文武仁圣皇帝。会有五坊中使薛季稜自同、华还言闾阎凋弊。上叹曰：“关中小稔，百姓尚尔，况江、淮比年大水，其人如何！吾无术以救之，敢崇虚名乎！”因以通天带赏季稜。群臣凡四上表，竟不受。 
庚子，上始得风疾，不能言。于是王守澄荐昭义行军司马郑注善医。上征注至京师，饮其药，颇有验，遂有庞。